CELEX: E2006C0365
Language: et
Date: 2006-11-29 00:00:00
Title: EFTA järelevalveameti otsus nr 365/06/COL, 29. november 2006 , millega kuuekümnendat korda muudetakse riigiabi käsitlevaid menetlus- ja sisulisi eeskirju

28.6.2007   
            
            
               ET
            
            
               Euroopa Liidu Teataja
            
            
               L 166/28
            
         EFTA JÄRELEVALVEAMETI OTSUS
   
   nr 365/06/COL,
   29. november 2006,
   millega kuuekümnendat korda muudetakse riigiabi käsitlevaid menetlus- ja sisulisi eeskirju
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ja protokolli 26,
   VÕTTES ARVESSE EFTA riikide vahelist järelevalveameti ja kohtu asutamist käsitlevat lepingut, (2) eriti selle artiklit 24, artikli 5 lõike 2 punkti b ja protokolli nr 3 I osa artiklit 1,
   ARVESTADES, et järelevalve- ja kohtulepingu artikli 24 kohaselt jõustab EFTA järelevalveamet EMP lepingu riigiabi käsitlevad sätted,
   ARVESTADES, et järelevalve- ja kohtulepingu artikli 5 lõike 2 punkti b kohaselt avaldab EFTA järelevalveamet teateid või suuniseid küsimuste kohta, mida EMP leping käsitleb, kui see on sätestatud kõnealuses lepingus või järelevalve- ja kohtulepingus või kui EFTA järelevalveamet seda vajalikuks peab,
   MEENUTADES riigiabi käsitlevaid menetlus- ja sisulisi eeskirju, (3) mis EFTA järelevalveamet võttis vastu 19. jaanuaril 1994, (4)
   
   ARVESTADES, et 24. oktoober 2006 otsustas Euroopa ühenduste komisjon pikendada laevaehituse riigiabi raamistikku kuni 31. detsembrini 2008, (5)
   
   ARVESTADES, et kõnealune teatis on oluline ka Euroopa Majanduspiirkonna jaoks,
   ARVESTADES, et EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas,
   ARVESTADES, et EMP lepingu XV lisa lõpus oleva peatüki „ÜLDIST” punkti II kohaselt peab EFTA järelevalveamet pärast komisjoniga konsulteerimist vastu võtma Euroopa Komisjoni poolt vastuvõetud õigusaktidega kooskõlas olevaid õigusakte,
   OLLES konsulteerinud Euroopa Komisjoniga,
   MEENUTADES, et EFTA järelevalveamet on kõnealusel teemal konsulteerinud EFTA riikidega 27. oktoobril 2006 saadetud kirjas,
   ON VASTU VÕTNUD KÄESOLEVA OTSUSE:
   
               1.
            
            
               Riigiabi suuniste peatüki 24B (laevaehitusele riigiabi andmise kohta) kehtivusaega pikendatakse kuni 31. detsembrini 2008. Riigiabi suuniste peatüki 24B jaotise 24B.7 lõige 31 asendatakse uue lõikega 31, mis on sõnastatud järgmiselt:
               „Käesolev raamistik kehtib 1. jaanuarist 2004 hiljemalt kuni 31. detsembrini 2008. EFTA järelevalveamet võib selle nimetatud ajavahemiku jooksul läbi vaadata.”
            
         
               2.
            
            
               Riigiabi suuniste peatüki 24B allmärkus 1 sõnastatakse järgmiselt:
               „Käesolev peatükk on kooskõlas laevaehitusele riigiabi andmist käsitleva ühenduse raamistikuga (ELT C 317, 30.12.2003, lk 11), mida komisjon on muutnud 24. oktoobril 2006 (ELT C 260, 28.10.2006, lk 7).”
            
         
               3.
            
            
               Kuna nõukogu 27. juuni 2002. aasta määrus (EÜ) nr 1177/2002, mis käsitleb laevaehituse ajutist kaitsemehhanismi, (6) kaotas 31. märtsil 2005 kehtivuse, ei ole riigiabi suuniste peatüki 24B viited kõnealusele määrusele enam asjakohased. Sellest tulenevalt lõpetab EFTA järelevalveamet peatüki 24B punkti 9 ja punkti 12 alapunkti e kohaldamise alates 1. jaanuarist 2007.
            
         
               4.
            
            
               EFTA riike teavitatakse käesolevast otsusest kirja teel, lisades otsuse koopia.
            
         
               5.
            
            
               Euroopa Komisjoni teavitatakse käesolevast otsusest kooskõlas EMP lepingu protokolli nr 27 punktiga d, edastades talle otsuse koopia.
            
         
               6.
            
            
               Käesolev otsus avaldatakse Euroopa Liidu Teataja EMP osas ja EMP kaasaandes.
            
         
      Brüssel, 29. november 2006
      
         
            EFTA järelevalveameti nimel
         
         Bjørn T. GRYDELAND
         
         
            president
         
         Kristján A. STEFÁNSSON
         
         
            kolleegiumi liige
         
      
   
   
      (1)  Edaspidi „EMP leping”.
   
      (2)  Edaspidi „järelevalve- ja kohtuleping”.
   
      (3)  Edaspidi „riigiabi suunised”.
   
      (4)  Algselt avaldatud EÜT L 231, 3.9.1994 ja selle samal kuupäeval avaldatud EMP kaasaandes nr 32, viimati muudetud 5. oktoobri 2006. aasta otsusega.
   
      (5)  Komisjoni teatis laevaehituse riigiabi raamistiku pikendamise kohta (ELT C 260, 28.10.2006, lk 7).
   
      (6)  EÜT L 172, 2.7.2002, lk 1. Määrust on muudetud määrusega (EÜ) nr 502/2004 (ELT L 81, 19.3.2004, lk 6), mis kaasati EMP lepingusse EMP ühiskomitee otsustega nr 170/2002 ja nr 80/2004.